15/11/2010 | Administración LocalMunicipal
Porto do Son
Investigación de oficio da titularidade pública do camiño Campo da Batalla

O Concello de Porto do Son, en Sesión Plenaria Ordinaria de data de 28/05/2010 iniciou expediente administrativo de investigación de oficio coa finalidade de determinar a titularidade do camiño “Campo de Batalla”, no Lugar de Parada, Parroquia de Xuño, que presuntamente podía pertencer á Corporación Local, nomeando Instructor do procedemento ao Alcalde-Presidente, D. Xoán Pastor Rodríguez Santamaría. O Concello de Porto do Son, en Sesión Plenaria Ordinaria de data de 28/05/2010 resolve o expediente administrativo de investigación de oficio, no seguinte sentido: “PRIMEIRO: Non exercer a potestade exorbitante de investigación de oficio, que permitiría poder declarar a titularidade pública do ben, pola inexistencia da suficiencia probatoria requerida xurisprudencialmente para que o Concello poida declarar por sí mesmo, ao marxe dos Tribunais Civís, a titularidade pública do Camiño Campo da Batalla, Lugar de Parada, Parroquia de Xuño, Concello de Porto do Son. SEGUNDO: O alzamento da medida provisional de suspensión da sobras adoptada no Acordo Plenario de Incoacción do expediente, adoptado na Sesión Ordinaria de data de 28/05/2010, todo elo de conformidade co parágrafo 2 do artigo 72 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, segundo o cal, “en todo caso – as medidas provisionais – se extinguirán con la eficacia de la resolución administrativa que ponga fin al procedimiento correspondiente”. TERCEIRO: Dar traslado deste acordo á Administración Estatal e Autonómica; así como notificar individual e persoalmente o acordo a tódolos afectados que resulten coñecidos e identificables pola súa condición de interesados. CUARTO: Publicar anuncio sobre a resolución do procedemento administrativo no Boletín Oficial da Provincia e Taboleiro de Edictos do Concello. QUINTO: De conformidade co artigo 212 da LOUGA, suspender os efectos da licenza de obra maior nº 223/2008, relativo á construcción dunha vivenda unifamiliar no lugar de Parada – Xuño, a nome de Dona Guadalupe Pérez García; expediente que foi resolto na Xunta de Goberno Local de data de 20/10/2009 e dispoñer a inmediata paralización das obras iniciadas ao seu abeiro por constituír o contido dese acto administrativo unha infracción urbanística grave. SEXTO: No prazo dos dez días hábiles seguintes á adopción deste acordo, dar traslado directo do acto suspendido ao órgano xurisdiccional competente segundo a lexislación reguladora da Xurisdicción Contencioso-Administrativa”. De conformidade co Regulamento de Bens das Entidades Locais (RD 1372/1986, de 13 de xuño) publícase anuncio de resolución do expediente para o xeral coñecemento de calquera interesado. Recursos: Contra este acordo que pon fin á vía administrativa, poderá interpoñerse potestativamente recurso de reposición, no prazo dun mes, a contar dende o seguinte día hábil á publicación diante do Pleno Corporativo. Se transcorrido un mes dende a interposición do recurso non se recibiu resolución expresa do mesmo, terase por desestimado e poderase interpoñer o recurso contencioso-administrativo ante o Xulgado ou Sala do Contencioso-Administrativo do Tribunal Superior de Xustiza de Galicia, no prazo de 6 meses a contar dende o día seguinte a aquel en que o Concello tería que resolver o recurso de reposición, na forma e cos requisitos esixidos na Lei 29/1998, de 13 de xullo, reguladora da xurisdicción contencioso-administrativa. No caso de resolución expresa desestimatoria do recurso de reposición, o prazo para interpoñer o recurso contencioso-administrativo será de dous meses ante o órgano da xurisdicción contencioso-administrativa. De tódolos xeitos, pódese intepoñer directamente o recurso contencioso-administrativo, sen necesidade de interpoñer previamente o recurso de reposición, ante o órgano da xurisdicción contencioso-administrativia, no prazo de dous meses a contar dende o seguinte día hábil á esta publicación, na forma e cos requisitos esixidos na Lei 29/1998, de 13 de xullo, reguladora da xurisdicción contencioso-administrativa. Todo elo sen prexuízo da interposición de calquera outro recurso que o interesado estime pertinente. Porto do Son, a 5 de novembro de 2010. O ALCALDE-PRESIDENTE ACCTAL. Asdo. Dª. María Ánxela Franco Pouso